open-index/open-wikipedia-markdown huggingface dataset:
Basa Kohin

**Basa Kohin** marupakan sabuting dialek basa Dayak nang dipakai di 10 kampung di danul utara wan tangah dairah aliran sungai Seruyan (anak sungai) di dairah Kabupatin Seruyan, Kalimantan Tengah, Indunisia. Basa ngini baisi kasaamaan kata lawan basa Ot Danum (60%-65%) wan basa Ngaju (50%-69%). Ujar Cilik Riwut, suku Dayak nang mangganai di Seruyan Tengah marupakan suku Dayak Seruyan nang marupakan anak suku bangsa Dayak Ngaju nang basanya disebut basa Kohin. Sampai wahini Kohin masih dipakai gasan bapandiran ulih masyarakat.

Basa ngini jua bapungsi sawagai rasa seni, kawa diitihi lawan adanya sapalih sastra pandir khas basa Kohin, nang kaya ngungut wan jaya (sajanis mantra). Imbahnya, Poerwadi manyambat bahwa basa Kohin marupakan vernacular nang baisi fungsi kamasyarakatan sawagai basa group (gi), marupakan basa kalas VI, wan kada baisi tradisi tulisan (WO). Ujar habar masarakat, pamandir basa Kohin sacara kuantitas manyusut matan tahun ka tahun wan pungsi kamasyarakatannya jua manyusut maraga digeser ulih basa Banjar wan basa Ngaju.

## Dialek
Basa Kohin baisi tiga dialek yaitu:

* Kohin dialek Kabahan (Kohin Kabahan) nang tadapat di dairah Bangkal
* Kohin dialek Benteng Kiham (Kohin Benteng Kiham) nang tadapat di dairah Rantau Pulut wan sakulilingnya
* Kohin dialek Inyo (Kohin Inyo) nang tadapat di dairah Hulu Danum.

## Jujuhutan
Basa Siang

**Basa Siang** marupakan salah sabuting basa dairah nang ada di Kalimantan Tengah, Basa ngini dipakai di Kacamatan Permata Intan, Kacamatan Sumber Barito wan babarapa desa di Kacamatan Murung wan Kacamatan Laung Tuhup, Kabupatin Barito Utara, Prupinsi Kalimantan Tengah.

Basa Siang masih dipakai baik di kaadaan kada resmi atawa kaadaan rasmin nang kaya di rapat desa atawa partamuan adat nang dihadiri ulih panduduk Siang. Dalam tradisi pandir, basa ngini jua dipakai gasan nyanyian rakyat atawa kisah rakyat. Raraitannya di sakulahan, basa ngini dipakai sawagai basa pangantar di SD matan kalas 1 sampai muridnya harat mamakai basa kaduanya, yaitu basa Indunisia.

## Jujuhutan
Tjilik Riwut

Marsekal Pertama TNI (HOR) (Purn.) **Anakletus Tjilik Riwut** (EYD): **Cilik Riwut**) () adalah saikung pahlawan nasional Indonésia wan Gubernur Kalimantan Tangah kadua matan 1958 hinggan 1967.

Tjilik Riwut katuju banar manyambat inya sorang sabagai "urang hutan" maraga diranakakan wan ganal di hutan Kalimantan, inya adalah saikung pangatujuan duwa alam nang jua manjunjung adat padatuannya. Wayah sidin halus, inya talu kali mangulilingi pulau Kalimantan bajalan batis wan bajukung wara. Inya manuntungakan sakulah dasar di kota inya diranakakan. Imbah ngitu inya manrusakan pandidikannya di Sekolah Perawat di Purwakarta wan Bandung. 

Tjilik Riwut adalah saikung putra Dayak matan Suku Dayak Ngaju nang kawa jadi anggota KNIP. Kisah hidup wan parjuangan sidin imbahnya kawa manambus batasan kesukuan gasan jadi salah saikung pajuang bangsa. Inya ditatapakan sabagai Pahlawan Nasional badasarkan SK Presiden RI No. 108/TK/Tahun 1998 rahatan tanggal 6 November 1998, ihwal ngini marupakan wujud panghargaan gasan parjuangannya rahatan zaman kemerdekaan wan peangabdiannya gasan membangun Kalimantan Tengah.

## Karier militer
Imbah tuntung maambil di Pulau Jawa, Tjilik Riwut diandak ke Kalimantan oleh Pangeran Muhammad Noor, Hubnur Borneo rahatan ngitu sabagai palaksana misi Pamarintah Republik Indunisia nang hanyar haja diulah, tagal kada diandak di Kalimantan. Ngaran-ngaran nang umpat diandak gasan marabut Kalimantan adalah Harry Aryadi Sumantri, Iskandar, Sersan Mayor Kosasih, F. M. Suyoto, Bahrie, J. Bitak, C. Williem, Imanuel, Mika Amirudin, Ali Akbar, M. Dahlan, J. H. Darius, dan Marawi.

Bubuhan ekspedisi ka Kalimantan matan Jawa imbah ngitu maulah bubuhan pajuang didaerang nang liwar ligarnya. abuhannya mahabari bamacam suku Dayak di samunyaan buncu Kalimantan gasan manggabungakan persepsi rakyat nang salawas ngini hidup di bawah panjajahan hinggan kawa baimbaian maulah parsatuan wan kasatuan.

## Karya tulis
Tjilik Riwut aktif jua manulis, buku-bukunya nang kaya:
* *Makanan Dayak* (1948)
* *Sejarah Kalimantan* (1952)
* *Kalimantan Memanggil* (1958)
* *Memperkenalkan Kalimantan Tengah dan Pembangunan Kota Palangka Raya* (1962)
* *Manaser Panatau Tatu Hiang* (1965)
* *Kalimantan Membangun* (1979)

## Penghargaan
### Tanda jasa

Inya dibari sapalih tanda jasa baik matan dalam atawa luar negeri, nang kaya;
{| style="margin:1em auto; text-align:center;"

## Jujuhutan
Timanggung Jaya Karti

**Djeilan** baisi galaran **Toemenggoeng Djaja Kartie** atawa **Toemenggoeng Djaija Kartie** atawa (EBI:**Tumenggung Jaya Karti** atawa **Temanggoeng Djaja Karti** atawa **Tamanggung Jaya Karti** (ejaan Dayak) ialah hoofd van Patei (m. sejak 21 mei 1857-1862)

Ngaran inya pas lahir adalah Djeilan. Inya tamasuk urang nang yang mambantui Walanda pas tampur lawan Timanggung Surapati di Perang Barito/Perang Banjar. Ngarannya dipakai gasan ngaran Pasar di Tamiang Layang, Barito Timur. Timanggung Jaya Karti baisi dingsanak nang barataannya tu bagalaran timanggung yaitu Timanggung Jaya Dauk, Timanggung Jaya Kasil wan Timanggung Jaya Karani.

## Jajuhutan

## Itihi jua

* Soeto Ono
* Tewoeng

## Pranala luar

* http://hadi-saputra-miter.blogspot.com/2014/03/sekilas-mengetahui-tokoh-tumenggung.html
Panglima Burung

**Panglima Burung** atawa **Pangkalima** ialah saikung tukuh  mitos nang legendaris. Inya diparcaya sabagai nang malindungi wan manyatuakan Suku Dayak, Kalimantan.
## Tempat
Dipercayai Panglima Burung badiam di wadah gaib pedalaman Kalimantan wan maawasi barataan kahidupan Suku Dayak di Kalimantan.
Panglima Burung takananya turun di wujud nang sabujurnya atawa marasuki urang gasan manulungi amun Suku Dayak lagi taancam, taaniaya, atawa handak batampur.

## Sifat
Panglima Burung digambarakan nang kaya tukuh nang baisi sifat lawan karakter sabagai "Urang Dayak Sabujurnya", yaitu katuju damai, mengalah, katuju mambantui, panyupan, sederhana, tapi baubah jadi sangar wan pawanian amun pusisinya taancam.
Biasanya masyarakat Dayak baritual Tari Perang khusus gasan mangiau Panglima Burung.
Panglima Burung mancungul pulang ngaran wan galarnya pas kajadian Kerusuhan Sampit wan Kerusuhan Sambas .
## Referensi
* **Panglima Burung,Tokoh Pemersatu Dayak Kalimantan.
**
http://daerah.sindonews.com
Panaturan

**Panaturan** ialah kitab suci agama Kaharingan. Kitab ngini ditulis dalam bahasa Sangiang pakai huruf latin. Panaturan diterbitakan lawan Majelis Besar Agama Hindu Kaharingan nang pusatnya di Palangka Raya, Kalimantan Tengah, Indonesia.
 
## Sejarah
Kitab Suci Panaturan asalnya matan basa Sangiang yaitu "Naturan" nang artinya manyambat atawa tentang penciptaan wan fungsinya gasan manusia. Panaturan diyakini sebagai wahyu matan Ranying Hatala Langit (Tuhan yang Maha Esa) nang diyakini lawan barataan umat Kaharingan. Pas zaman sebelum agama lain masuk ka Kalimantan, ajaran Kaharingan diajarakan secara lisan ka sabarataan umat Kaharingan di Kalimantan. Pas tahun 1971, disusun sabuah buku pedoman nang dijadiakan kitab suci nang ngarannya Panaturan. Panaturan disusun berdasarkan firman Tuhan, bukti-bukti peninggalan Kaharingan, ritual-ritual keagamaan Kaharingan, lawan mantra-mantra suci leluhur dalam basa Sangiang sakira agama Kaharingan kawa bertahan di tengah penyebaran agama luar. Panaturan diterbitakan pamulaan pas tahun 1973 wan dibujuri pas tahun-tahun habis itu.

## Kisah
Bagian awal kitab ini menegaskan amun ngaran Tuhan adalah Ranying Hatala. Inya adalah pamulaan wan akhir sabarataan. Bagian lain mangisahakan tentang karya penciptaan, asal mula ketidakabadian manusia, asal mula nenek moyang manusia, dan panduan-panduan upacara.

## Perkembangan
Seiring perkembangan teknologi, Panaturan wan sumber-sumber ajaran agama Kaharingan wahini mulai didigitalisasi. Panaturan wan kandayu wahini kada cuma dicetak dalam bentuk buku, tapi ada jua dalam bentuk aplikasi hape.

## Jajuhutan
Balian

**Balian** ngini pamuka agama matan agama Kaharingan nang terkenal di kalangan suku Dayak Ngaju, suku Dayak Meratus, lawan suku Dayak lain nang jua masih maanut agama Kaharingan. Seorang Balian tugasnya mimpin ritual keagamaan Kaharingan, baurusan lawan Atas wan Dunia Bawah matan babuhan roh manusia nang sudah meninggal, lawan baisi tugas mangiau *[[Sangiang]]* sebagai juru damai matan suatu kajadian nang menjadi topik pada suatu upacara keagamaan Kaharingan.

## Jajuhutan

## Itihi Jua
* Agama Balian
Uluh Salam

**Uluh Salam** atawa **Oloh Salam**  adalah sabuah galaran gasan urang atawa babuhan suku Dayak di Kalimantan Tengah nang baagama Islam.

Kadada petunjuk nang bujur kapan galar oloh salam ngini mancungul di budaya Dayak, tapi amun diitihi matan banyak sumber, kira-kira galar oloh salam mancungulnya kawa diitihi matan awal Islam masuk di Kalimantan, atawa habis datangnya babuhan kulunial di Kalimantan.

## Jajuhutan
Aruh Bawanang

**Aruh Bawanang** adalah sebuah ritual keagamaan Kaharingan nang digawi ulih suku Dayak Meratus saban tahun di Kabupatin Hulu Sungai Tengah, Pruvinsi Kalimantan Selatan. Ritual ngini digawi gasan ungkapan rasa syukur atas panen nang banyak banar, lawan kahandak doa sakira babuhannya dibari rejeki, kesehatan wan kesejahteraan tarus.

Upacara Bawanang digawi baramian, selama tiga hari tiga malam matan mamanggal hewan persembahan berupa ayam. Amun upacara digawi selama empat hari empat malam disambat Aruh Baharin, dengan mamanggal hewan persembahan berupa kambing atawa kerbau.

## Adat istiadat wan kebudayaan
Aruh Bawanang atawa rancak disambat Aruh Ganal ialah aruh adat gasan rasa syukur lawan Tuhan dalam kepercayaan penduduk setempat gasan rezeki atawa keberhasilan nang diperoleh. Habis Aruh Bawanang tuntung, banih hanyar kawa dimasak wan dimakan. Aruh Bawanang biasa jua disambat Palas Payung, acara ngini biasanya rutin digawi saban tahun habis panen penduduk setempat.

## Jajuhutan
Pangéran Soeria Winata

**Pangéran Soeria Winata** marupakan bupati Martapura nang maatur mulai 15 Januari 1865. Dairahnya iya intangan Kabupatin Banjar wahini wan pahigaan timur Sungai Barito, yaitu dairah di sapanjangan Kacamatan Banjarmasin Utara sampai ka Kabupatin Tapin wayahini. Pangéran Soeria Winata suah jua baisi jabatan sawagai Kapala Jaksa.

## Angguta Landrad
Pangéran Soeria Winata suah jadi angguta *Landrad te Martapoeram* lawan Kiai Soeta Marta (Kapala Distrik Martapura wayah 5 Juni 1862), Pangeran Abdoelah bin Pangeran Soeria Winata (29 Juli 1872), wan Hadji Moehammad Taip. Wayah 11 Juni 1860, Kasultanan Banjar dihapus lawan pamarintah kolonial Hindia-Walanda nang ditarusakan lawan pamarintahan *regent* nang bakadudukan surang-surang di Martapura (ulih Pangéran Djaija Pamenang) wan di Amuntai (Raden ulih Adipatie Danoe Radja). Adat istiadat sambah manyambat magun ada sampai habis umurnya Pangéran Soeria Winata, *regent* Martapura wayahnitu. Jabatan *regent* di dairah ngini badudi dihapus wayah tahun 1884.

## Jujuhutan
Minyak bintang

**Minyak bintang** marupakan minyak tradisiunal Suku Dayak di Kalimantan, nang dipakai gasan tatamba pangganti. Minyak ngini rancak disambat minyak sakti, minyak nang langka maraga liwar ngalih mancarii urang nang maulah minyak bintang wayahini. Salihan, dalam prusis maulahnya, minyak ngini kada babarang urang nang kawa maulah, salihan matan bahan-bahan nang ngalih wan tukang ulah musti baisi silsilah katurunan nang baasal matan si tukang ulah minyak bintang, minyak ngini diulah matan ramuan tartantu lawan dikambuh kakuatan gaib.

Minyak bintang disambat minyak bintang maraga dalam prusisnya mamakai kakuatan sinar bintang, minyak nang hudah disiapakan, diandak di bawah sinar bintang lawan dibacai mantra-mantra atawa doa khusus. Umumnya, sasuai lawan kisah tatuha, minyak bintang diulah pas ari jumahat wayah bintang basinar tarang.

## Bahan
Ada dua versi bahan-bahan gasan maulah minyak bintang, versi nang pamulaan, versi matan kisah di masarakat Samarinda, nang manyambat bahwa minyak bintang diulah matan banyu liur hantuen - makhluk jajadian di Kalimantan, ada jua kisah nang manyabar bahwa minyak bintang marupakan minyak matan banyu bakas mamandiakan mayat bayi. Tagal, asal minyak nang baasal matan bahan mayat ular nang paling diakui ulih sapalih pamakai minyak bintang di Samarinda.

Versi nang kadua, minyak bintang baasal matan kambuhan minyak nyiur, kapas bujang wan burung bubut. Minyak nyiur nang dipakai marupakan minyak nyiur biasa, sadangkan kapas bujang marupakan kapas nang hanyar aja babuah tagal kada sawat gugur ka tanah. Khusus gasan burung bubut marupakan burung nang badiam di padalaman hutan.

## Jujuhutan
Adipatie Danoe Radja

**Syarif Anang Ali Zainal Abidin bin Pambakal Abdul Karim bin Datu Kabul keturunan Sunan Gunung Jati Cirebon** bagalar Kiai **Adipatie Danoe Radja** (Adipati Danu Raja) atawa nagaran sabalumnya **Tommonggong Dipa Nata** (Temenggung Dipa Nata) marupakan adipati (hubnur) nang mamarintah dairah Banua Lima (pusat pamarintahan dairah Hulu Sungai) nang marupakan dairah Kasultanan Banjar nang kada umpat dijulung lawan Hindia Walanda.

## Karir Pulitik

Adipatie Danoe Radja marupakan staff pamarintahan Sultan Adam matan Banjar. Haratan Kasultanan Banjar dihilangakan sapihak ulih Walanda, inya magun manarusakan gawiannya di bawah pamarintahan Hindia Walanda sawagai *regent der afeeling Amonthaij* (1861) lawan tambahan pangkat Radhen yaitu **Radhen Adipati Danoe Redjo)** (Ijaan Jawa) nang mambawahi distrik-distrik:

# Distrik Alaij
# Distrik Amandit
# Distrik Nagara
# Distrik Amonthaij, Soengei benar wan Álabioe
# Distrik Kaloewa
# Distrik Balangan
# Distrik Tabalong
# Distrik Sihong
# Distrik Patei.

Inya marupakan danul golongan Anak cucu urang sapulih di Amuntai. Sabalum jadi *regent*, antara tahun 1835-1845 inya jadi adipati (raja dairah) Banua Lima nang baribu kuta di Sungai Banar (wayahini Amuntai Salatan) wayah pamarintahan Raja Banjar Sultan Adam. Banua Lima marupakan prupinsi Kasultanan Banjar nang marupakan bakas dairah Karajaan Nagara Daha nang dijadiakan prupinsi. Wayahitu ibu kuta Banua Lima bagisir matan Nagara Daha ka Sungai Banar (Amuntai Salatan). Mulai tahun 1845 pamarintahan Hindia Walanda maulah diritan pamarintahan di wilayah Kalsel-teng. Dairah Banua Lima jadi *afdeeling Amonthaij* nang magun taumpat dairah Kasultanan Banjar sabalum dihapusakan Walanda tahun 1860.

## Jujuhutan
Aruh Buntang

**Aruh buntang** (disambat jua **mambuntang** atawa **aruh buntang mamali**) ialah sabuting upacara keagamaan Kaharingan matan suku Dayak Dusun Deah di Kabupaten Tabalong, Kalimantan Selatan, nang tujuannya gasan maantarakan arwah matan urang nang sudah mati ka kehidupan salanjutnya. Aruh buntang ngini isinya bajoget, banyanyi, lawan main musik nang digawi salawas 3 sampai 14 hari. Jogetan-jogetan nang jadi bagian upacara ngini dianggap sakral lawan babuhan urang situ.

## Unsur-unsur upacara
Prosesi aruh buntang ngini isinya ritual manjulung sesajen habis itu dilanjutakan 3 jogetan nang masing-masing ngitu baisi makna sorangan. Jogetan-jogetan nang jadi bagian aruh buntang ngini yaitu tari Guntur (jogetan persembahan mamakai menggunakan giring-giring), tari Mandau (jogetan nang isinya babuhan lakukan mamakai mandau), wan tari Selendang atawa tari Bahalai (jogetan nang kada boleh digawi labih pada 7 urang). Pas lagi aruh buntang, ada musik nang mamainakan lagu tung buntang sebagai hiburan gasan arwah wan lagu ngebo lele sebagai ekspresi sorak-sorai matan warga lawan keluarga.

## Lawasnya upacara
Aruh buntang biasanya bisa 3, 5, 7, atawa sampai 14 hari. Lawasnya upacara tagantung kadudukan susial urang nang mati ngitu. Aruh buntang ngini kawa digawi 14 hari 14 malam gasan babuhan nang digalari orang mantir, misalnya kepala suku.

## Jajuhutan

## Pranala luar
*  ARUH BUNTANG
*  FAMADIHANA MIRIP ARUH BUNTANG
*  FAMADIHANA MIRIP ARUH BUNTANG
Naik manau

**Naik manau** atawa **panjat manau** yaitu sabuting atraksi kabudayaan Dayak Deah. Manau ngitu puhun nang kaya paikat nang baisi duri, makanya atraksi ngini masuk atraksi babahaya atawa atraksi katangkasan. Biasanya musik wan igal maumpati atraksi ngini.

## Laginda
Panjat manau ngini ada matan kisah jaman bahari hiwal turai gasan mandapatakan putri raja.

## Itihi jua
* Simbur api

## Bahan acuan
Lawung

**Lawung** ngini ikat kapala nang dipakai lawan babuhan lakian di baju tradisional Suku Dayak di Kalimantan. Amun gasan babinian disambat Sumping.

Biasanya Lawung ngini sudah siap pakai nang kaya Blangkon atawa Kupiah, walaupun ngarannya ngini mirip lawan Laung nang dipakai babuhan Banjar nang modelnya kaya Tanja, model Lawung ngini tamirip lawan ikat kapala udeng Warok Sepuh di Ponorogo nang bapanjang kaya kupiah baisi kain segitiga di muka wan di hujung kain nang maikat ka balakang.

Lawung diulah matan kain Batik khas Dayak nang dibentuk siap pakai, tapi wahini karna perkembangan jaman diulah matan bahan kulit kayu nang banyak motif ornamen khas dayak.

Biasanya Lawung dipakai babuhan pejabat sampai LSM di Kalimantan Tengah, matan tahun 2012 ditetapakan sabagai pakaian khas Dayak nang dipakai PNS di Kalimantan Tengah. Pas tahun 2019, Forum dayak Kalimantan Tengah baacaraan rekor muri mamakai Lawung 

## Jajuhutan
Masigit Dimaukom

**Masigit Dimaukom** atawa nang dipinandui juwa lawan ngaran Masigit habang anum, ialah masigit nang baandakan di Datu Saudi Ampatuan, Maguindanao, Pilipina.

## Riwayat
Bangunan masigit wayahnya datang idabul Mayur Samsudin Dimaukom. Adapun padang wadah masigit baandakan iya ampun kaluarga sidin saurang. Masigit ngini digawi lawan bubuhan tukang matan urang Karistin, nang malambangakan parsatuan duwa bakulaan buhannya. Masigit ngini tuntung wan tabuka gasan urang banyak wayah bulan puasa 2014.

## Arsitektur wan desain
Masigit Dimaukom dipinandui duwa *fasadnya* nang dicat kalir habang anum, nang ditujuakan gasan malambangakan kadamaian duwa cinta. Ujarnya Wali Kuta Dimaukom, nang salajur mamakai kalir nang dikatujui sidin gasan salajur juwa kalir wayah sidin bakampanya, manyambat bahuwa cinta dimaksutakan gasan mahaup sagala cinta tamasuk cinta ka Allah lawan urang-urangnya. Gawi mancat masigit nitu juwa marupakan ihtiar gasan maanyaki pariwisata disitu, nang ditarusakan mancat wan maulah gadung-gadung bakalir habang anum di bagian lain kuta..

## Itihi juwa

* Islam di Pilipina
* Daptar masigit di Pilipina

## Jujuhutan
Masigit Taluksangay

**Masigit Taluksangay** (Basa Tausug:) digawi lawan Haji Abdullah Maas Nuno wayah 1885 di Barangay Taluksangay, Zamboanga, Pilipina. Masigit ngini iya masigit panuhanya di Mindanao Barat.

Kampung Taluksangay iya pang pusatnya manyabarakan Islam nang panambayan di Samananjung Zamboanga. Bubuhan misiunaris agama Islam matan Arab, India, Malaysia, Indunisia, duwa Kalimantan datangan bagarumbungan ka kampung naya. Sahdan, ada saikung wakil Sultan Turki (Sheik-Al Islam) nang suah bakunjang ka sini wayah handak pahujungan tahun 1914. Pas puncak *konflik* militer MNLF (Front Pembebasan Nasional Moro) tahun 1973, angguta Komite Quadripartite, Jenderal Fidel V. Ramos duwa Romeo Espino, bakunjang ka kampung Taluksangay. Bahkan wayah puncak karusuhan salawasan tahun 1970-an, wisatawan datangan tarus ka kampung nang basajarah ngini.Kabanyakannya urang Taluksangay baagama Islam, juriat matan Sama Banguingui nang ujar riwayat bahari tapandang sawagai bajak laut Asia Tanggara, tagal kada suah juwa manaklukakannya.

## Itihi juwa

* Islam di Pilipina

## Jujuhutan

## Tautan luar

* 
* Heritage Conservation Society: Taluksangay Mosque
Masigit Al-Dahab

**Masigit Al-Dahab** adalah sabuting masigit nang ada di Manila, Pilipina. Masigit ngini tapinandui juwa lawan ngaran *The Golden Mosque* atawa Masigit Amas atawa dalam basa Sapanyul disambat *Mezquita del Globo de Oro* wan dalam basa Tagalog Pilipina disambat *Moskeng Ginto*. Masigit ngini adalah sabuting juwa masigit pangganalnya di Manila wan disambat masigit amas marga kubahnya nang dicat lawan kalir amas nang mancarunung.

## Intangan
Masigit Al-Dahab baandakan di tunggak jalan Globo de Oro, ngaran jalan nang artinya "bola dunia emas". Masigit ngini andakannya di distrik Quiapo nang diganai lawan bubuhan urang Muslim Metro Manila. Di parak masigit di distrik Quiapo banyak warung wan restoran nang manjual makanan halal wan buah-buahan sigar matan pulau Mindanao, tagal pangunjungnya matan bamacam-macam latar balakang tamasuk pangunjung non-Muslim. Masigit ngini tabuka gasan pangunjung matan sabuting kalangan tamasuk non-Muslim nang handak bajalanan ka masigit sampai ka dalam.

## Riwayat wayah digawi
Masigit Al-Dahab ini dibangun pas tahun 1976 di distrik Quiapo, di kota Metro Manila wayah pamarintahan Presiden Ferdinand Marcos berkuasa di Pilipina, di bawah pengawasan langsung matan ibu kota Pilipina wayah itu, Imelda Marcos. Pambangunan masigit Al-Dahab ini dituju gasan menyambut datangnya Presiden Libya Muammar Qaddafi nang handak datang ka Pilipina gasan kunjungan nagara (nang imbahtu dibatalkan) dalam upaya manengah perselisihan antara pamarintah Pilipina lawan pejuang kamardikaan Moro (MNLF-Moro National Liberation Front) nang handak manubuhkan Negara berbasis Islam di gugus kepulauan selatan Pilipina yaitu di kapulauan Sulu, Mindanao wan Palawan.

## Arsitikstur
Masigit Al-Dahab ini dibangun gasan manampung 3.000 jamaah, maulahnya bangunan masigit terbesar di kota Manila. Dipenuhi lawan sabuah kubah ganal berwarna tampan, warna kubah itu berwarna emas nang mamungkinakan masigit ngini disambat The Golden Mosque. Sabuting manara manampuni masigit sabagai wadah sidin manarangakan azan.

Masigit bermata emas ini cukup megah di pusat kota Manila, interior masigit diisi lawan lengkungan lengkungan nang elegan. Walaupun babarapa laporan manunjukakan bahwa eksterior masigit tampak sedikit kurang baik, tapi interior masigit ini dengan nuansa kuning tarang ini cukup indah dan memberikan kehususan gasan setiap jemaatnya.
Puruk Cahu, Murung, Murung Raya

Puruk Cahu ngitu sabuting kalurahan di Kacamatan Murung Raya, Kabupaten Murung Raya, Prupinsi Kalimantan Tengah, Indonesia. Lain pada ngitu, Kalurahan Puruk Cahu ngini tamasuk ka dalam bahagian matan ibukuta Kabupaten Murung Raya. Kota Puruk Cahu baisi watas wilayah 191 km* lawan baisi populasi panduduk sewatas 21781 urang matan tahun 2021.

## Jajuhutan
Duhung

**Duhung** tu sanjata tradisiunal has suku Dayak Ngaju di Kalimantan Tangah, Indunisia. Tagasnya mahirip parang ganal lawan bilah panjang malingkung wan landap di sabuting sisi. Sanjata ini dipakai sabagai alat patahanan diri, sanjata batampur wan simbul status susial dalam urang-urang Dayak. Salain nitu, duhung jua baisi nilai spiritual wan rancak dihubungakan lawan laluhur wan kakuatan gaib dalam kaparcayaan urang sana.

## Jujuhutan
Masigit Abu Bakar Alshiddiq

**Masigit Abu Bakar Al-Siddiq** () iya ngaran sabuting masigit di Bogotá, Kolombia.

## Riwayat
Tanah nang wadah bagana masjid wayahini bardiri ditukaria wayah tahun 2010. Pambangunannya dimulai pas tahun nang sama. Imbahnya digawi satahun imbahnya di tahun 2011 wan sacara rasmi dibuka di tahun nang sama juwa.

## ''Arsitekstur''
Masjid naya adalah masjid pangganalnya di Bogotá.

## Jujuhutan
Garija Katulik di Pilipina

**Garija Katulik di Pilipina** atawa **Garija Katulik Pilipina** (Basa Pilipina: Simbang Katolika sa Pilipinas) ialah bagian matan Garija Katulik di saluruh dunia, ada di bawah arahan spiritual matan Paus wan Konferensi Waligereja Filipina (CBCP). Pilipina ngini satu dari dua negara di Asia nang kabanyakan manusianya maanut agama Katulik, sama jua kaya Timor Leste, wan baisi populasi Katulik paling ganal katiga di dunia habis Brasil wan Meksiko. Konferensi uskup nang batanggung jawab gasan maatur iman ialah Konferensi Waligereja Filipina.

Garija Katulik pamulaan dibawa ka kapulauan Pilipina lawan misionaris wan pemukim Spanyol, buhannya tiba batahap matan pamulaan abad ke-16 di Cebu. Amun dibandingakan lawan masa kolonial Spanyol, pas Kerestén diakui agama negara, iman wahini dipraktikakan dalam konteks negara sekuler. Pas tahun 2020, parkiraan ada 85,7 juta urang Pilipina, atawa sekitar 79% matan populasi nang baagama Katolik. Ini maulah Pilipina jadi negara mayoritas Katulik paling ganal di Asia Tenggara bahkan benua Asia.

## Jajuhutan
Garija Santo Agustinus

**Garija Santo Agustinus** (Spanyol: *Iglesia de la Inmaculada Concepción de María de San Agustín*) ngini sabuting garija Katulik Roma di bawah naungan Ordo Santo Agustinus, andakannya di dalam kuota nang baisi tembok bersejarah Intramuros di Manila.

Pas tahun 1993, Garija Santo Agustinus jadi satu matan empat garija Pilipina nang diulah pas masa periode kolonial Spanyol nang dijadiakan Situs Warisan Dunia lawan UNESCO, nang dingarani *[[Gereja-Gereja Barok Filipina]]*. Garija ngitu ditetapakan jadi Markah Tanah Bersejarah Nasional lawan pemerintah Pilipina pada tahun 1976.

Sabuting proposal sudah diusuluakan lawan babuhan akademisi gasan manjadiakan sebuah inklusi UNESCO terpisah gasan barataan distrik Intramuros, nang kena masuk jua Garija Santo Agustinus. Hal ngitu digawi jua gasan tiga garija lainnya nang tadaftar di UNESCO, di mana setiap alun-alun kota wan bangunan-bangunan warisan sekitarnya kena ditambahakan. Langkah ini kena memisahkan 4 properti situs ngitu wan kena mahasilakan4 Situs Warisan Dunia UNESCO nang lain-lain gasan Pilipina. Belum ada instansi pemerintah nang mengambil tindakan matan usulan ngitu.
## Jajuhutan
Carabikang

**Carabikang** adalah wadai nang diulah matan kamiran galapung baras, intalu, santan hangat duwa gula, imbahnya dibanam dalam citakan nang tagasnya balakuk-lakuk, imbahnya masak dikuit lawan banda, sakira malarak nangkaya kambang.

Wadai Carabikang bakalir-kilar, tagasnya pisin surabi nang matan has Jawa nang tapandang di wilayah Jawa Tengah, Jawa Timur, wan Yogyakarta. Wadai ngini tiba matan Semarang, Jawa Tengah. Carabikang tacatat dalam Serat Centini (I: 32:25 ) nang ditarbitakan wayah abad ka-18M.

Salaya disambat Carabikang, wadai ngini juwa baisi ngaran lain, yaitu Coro Bikang atawa Coro Bikan. 

## Jujuhutan
Gandus

**Gandus** adalah ngaran wadai nang tiba matan dairah Sumatra, hususnya Bangka wan Palembang. Wadai Gandus marupakan sabuting parian wadai basah nang halus wan disajiakan kada pakai papundutan. Bahan nang diparluakan gasan maulah wadai ngni iya pang adalah sagu, nyiur, galapung baras, lawan juwa kaina diparupuiakan atasnya lawan uyah, rabuk, bawang habang atawa daun sop.

Wadai naya juwa dilangkapi lawan bamacam hiasan di atasnya, nangkaya hundang papai, rabuk, bawang basanga, daun sop, wan lombok habang, nang mambari panciri harum duwa rasa. Maraga kaistimiwaan lawan juwa maknanya tadi, wadai Gandus rancak jadi puluran dalam acara kaagamaan nangkaya wayah hari raya pitrah, wadai pabukaan atawa aruh adat.

## Sajarah
Tihnik baulah wan pas disurung ka urang, ada baisi makna simbulis nang tarait banar lawan nilai-nilai kaagamaan lawan juwa kamurnian hati. Kalir putih di wadai ini malambangakan kasucian, tagal ada takambuh angih *gurih* duwa manis nang malambangakan warisan sajarah lawan juwa kabijaksanaan lukal dalam masakan tradisiunal. 

Wadai Gandus diparkiraakan hudah ada wayah 500 tahun nang halam, lawan juwa tihnik maulah wadai naya dipangaruhi lawan budaya urang Cina duwa Irupa. 

## Itihi juwa

* Wadai talam
* Bingka tumis

## Jujuhutan
Chelsea F.C.

Chelsea Football Club yaitu sabuah pakumpulan sipak bal parupisiunal nang baandak di Fulham, London. Diulah tahun 1905, pakumpulan ngini wayah ini bamain di Liga Tatambaian Inggris wan bamain kandang di Stamford Bridge. Chelsea jadi salah sabuting pakumpulan nang paling suksis di Inggris. Pakumpulan ngini sudah mandapatakan labih matan tiga puluh galar juara kumpitisi antarklub dumistik wan intarnasiunal. 

Kasuksisan panambaian Chelsea yaitu pas mandapatakan galar juara Divisi 1 Liga Inggris pas 1955. Pakumpulan ngini mandapatakan galar juara Piala Liga Inggris pamulaan tahun 1965, galar juara Piala FA pamulaan tahun 1970, wan galar juara kumpitisi pakumpulan Irupa, Piala Winners Eropa pamulaan tahun 1971. Babarapa galar matan bamacam kumpitisi jua suah dapat matan tahun 1990-an, 2000-an, 2010-an, wan 2020-an. Dalam 25 tahun pahabisan ngini jadi rahatan paling suksis Chelsea maraga mandapatakan lima galar juara Liga Tatambaian Inggris, tamasuk gasan panambaiannya mandapatakan dua galar Liga Tatambaian Inggris wan Piala FA rahat 2010; tujuh galar juara Piala FA, ampat galar juara Piala Liga Inggris, dua galar juara Liga Champions UEFA, dua galar gelar juara Liga Eropa UEFA, dua galar juara Piala Super UEFA, wan sabuting galar juara Piala Dunia Antarklub FIFA. Klub ngini jadi salah sabuting matan lima klub nang sudah mandapatakan talu kumpitisi pakumpulan tatambaian UEFA, pakumpulan matan Inggris pamulaan nang baisi kasuksisan ngitu. Chelsea jua jadi sabutingannya pakumpulan sipak bal matan London nang bahasil dapat galar juara Liga Champions UEFA wan Piala Dunia Antarklub FIFA.

Baju tatambaian Chelsea yaitu kaus wan salawar biru royal wan kaus kaki putih. Campuran warna ngini sudah dipakai matan 1960-an. Lambang pakumpulan suah diubah babarapa kali maraga handak mamudirinakan wan maubah idintitas pakumpulan. Lambang nang dipakai wayahini, nang manampaiakan sabuting singa seremonial nang maingkuti sabilah tungkat, ngitu ubahan matan lambang nang suah dipakai pas tahun 1950-an. Pakumpulan ngini baisi saungan lawan pakumpulan sakuta London yaitu Arsenal wan Tottenham Hotspur; lawan jua pakumpulan-pakumpulan sipak bal di paparak London Barat, imbah tu ada sajarah saungan jua lawan Leeds United. 

Chelsea baisi pusat palatihan nang baandak di Cobham, Surrey. Pusat palatihan nang dipakai matan 2007 ngini baisi ngaran Pusat Latihan Cobham, pasilitas nang dibangun mamakai duit sakitar £20 juta.

Rahat tahun 2016, Chelsea jadi paringkat katujuh pakumpulan sipak bal nang paling baharga di dunia manurut majalah Forbes, Chelsea dianggap baharga £1,15 miliar ($1,66 miliar). Rata-rata panuntunnya di partandingan kandang musim 2021-22 yaitu 38.109 penonton.

Pas tahun 2022, Chelsea ditukari konsorsium BlueCo, nang baangguta Todd Boehly, Clearlake Capital, Hansjörg Wyss, wan Mark Walter. Anggitnya nang panambaian bangaran Gus Mears nang wan kaluarganya (1905-1982), imbah itu Ken Bates (1982-2003), wan Roman Abramovich (2003-2022).

## Jujuhutan
Curos

**Curos** iya ngaran pupuluran nang tamasuk pastri nang kamirannya disanga, baisi sus. Curos iya puluran tradisiunal di Spanyol wan Portugal, nang mana masakan ngini tiba matan Pilipina wan Ibero-Amerika.

## Jujuhutan
Bandira

**Bandira** ngitu salambar kain atawa kartas, bantuknya sagi ampat atawa sagi tiga nang rancak diikitakan di hujung tihang, tungkat, atawa nang lain. Dipakai gasan lambang nagara, pakumpulan, awak (badan), wan nang lain atawa gasan tanda.

Bandira ngitu kada jua gasan lambang nagara atawa bandira nasional haja. Tapi bandira nang baisi warna atawa bantuk tatantu rancak jua baisi isyarat gasan bapandiran kada langsung. Nang kaya bandira kuning nang dikibarakan mambari tanda panyakit manular, wan bandira putih baisi arti gancatan sanjata (babakti kada baparang lagi).

## Jujuhutan
Kamar guring

**Kamar guring** atawa **ruang guring** atawa **bilik guring** adalah wadah atawa kamar nang ada di dalam sabuting rumah atawa wadah bagana nang kagunaannya gasan baistirahat, guring, atawa gawian lain nang sipatnya pribadi banar. Kamar guring biasanya dilangkapi lawan macam-macam parabotan kaya tilam, lamari baju, wan parabotan nang lainnya.
Pustir

**Pustir** adalah karya seni atawa desain grafis nang isinya gambar lawan huruf di atas kartas nang ganal, diulah lawan warna-warna nang kontras wan kuat. Pamakai'annya ngitu ditimpil di dinding atawa di pamukaan datar nang lain, dipasang di wadah-wadah umum nang strategis nangkaya sakulah, kantor, pasar, wan wadah rami lainnya nang tujuannya gasan mancari parhatian mata sagancang-gancangnya. Habar di poster biasanya basipat mambujuk/ma'ajak.

Poster kawa jadi sarana iklan, pandidikan, propaganda, sosialisasi, wan dekorasi. Salain ngitu, kawa jua barupa salinan karya seni nang dipinandui.

## Jujuhutan
Lo Kheng Hong

**Lo Kheng Hong** () yaitu seikung investor matan Indunisia Inya digalari "Warren Buffett"-nya Indunisia. Ujarnya, jadi investor saham ngitu kawa maulah sugih, sambil guring gin kawa, maraga inya bisi perusahaan publik nang harga sahamnya naik wan untung tarus. Tahun 2012 inya bisi aset saham bernilai beberapa triliun.

Inya anak penuhanya matan 3 bedingsanak di kaluarganya. Abahnya matan Pontianak nang merantau ka Jakarta. Matan halus hidupnya ngalih. Rumahnya di Jakarta halus, ukurannya  4 × 10 meter haja.

## Kehidupan pamulaan
Inya kada matan kaluarga nang sugih. Inya bainvestasi pamugaan di umur 30 tahun dengan manukar saham saban bulan lawan gaji begawinya. Pas gaji masuk ka rekeningnya, langsung diinvestasikan ka pasar saham.

## Saham Wonderful Company
Inya rancak membagi tips gasan mencari saham emitennya nang kawa dikumpulakan, digalarinya "saham *wonderful company*". Inya memadahkan, jadi investor kada kawa sembarang memilih emiten tapi harus meitihi fundamental perusahaannya.

Ujarnya, ada lima ciri saham nang kawa dikumpulkan yaitu baisi valuasi nang murah, baisi kas baik wan kadada hutang, kawa mehasilakan untung gasan bayar hutang, baisi tata kelola nang baik, lawan baisi bisnis nang baik.

## Karir
Pemulaan inya bagawi di bank jadi pegawai tata usahanya. Pas tahun 1996, imbah begawi 17 tahun, inya ampih begawi lalu jadi jadi investor saham.

## Jujuhutan
Puyunghai

**Puyunghai** (disambat juwa **puyonghai**, **fuyonghai**, atawa **fuyunghai**; atawa bahanu disambat juaw **puyungdan** adalah masakan Cina nang diulah tumatan hintalu nang *didadar* bakambuh lawan sayuran, daging, atawa makanan laut. Isi kambuhannya bahanu dibuati urang cancangan halus daging babi, daging ayam, daging sapi, daging kepiting, lawan bahan nang lain.

## Ngaran
Ngaran "puyunghai" lawan "puyungdan" tiba tumatan kuyaan *puyong* , nang marupakan ngaran Cina tumatan tatanaman waru landak (*Hibiscus mutabilis*) nang jadi idabul ngaran masakan naya maraga tagasnya nang pisin kambang barui wayah handak malarak, lawan juwa kuyaan *hai* nang baarti kapiting atawa lawan nang baarti hintalu. Masakan naya tiba tumatan Sanghai, Cina, maraga inguh alun urang Kanton wayah manyambat ngaran masakan naya jadi fu yung hai. Resep masakan ngini imbahnya tabawa urang ka arah paksina nang lawasn kalawasan baadaptasi lawan bahan makanan nang tasadia.

## Cara maulah
Makanan ngini diyakini marupakan parian tumatan omelet nang disajikan lawan saus asam manis nang rancak nitu diulah matan balinjan lawan kacang polong, tagal ada juwa saus nang ditambahi putingan kanas di dalamnya.

## Itihi juwa

* Okonomiyaki
* hintalu dadar tiram

## Jujuhutan


## Pranala luar

* ***' [https://hariansriwijaya.com/resep-sederhana-cara-membuat-fuyunghai-enak-dan-empuk/ Resep puyunghai]
* ***' Resep puyunghai 
* **** Resep puyunghai
Lumpia

**Lumpia** adalah puluran nang diulah matan balambaran galapung gandum nang dijadiakan gasan papundutannya. Rancak nitu isian lumpia iya rabung, hintalu, sayur nang sigar, daging, atawa makanan laut.

Di Indunisia, lumpia dipinandui puluran matan Semarang nang tata cara baulah duwa bahan-bahan nang hudah basasuai lawan adat urang disana.

Lumpia Semarang marupakan sabuting warisan masakan tumatan bakungsian antara budaya Cina duwa Jawa. Ujarnya buku *Dari Sam poo Kong Ke Lumpia Semarang* (2019), lumpia Semarang hudah ada salawas abad ka-19.

## Riwayat bahari
Riwayatnya, lumpia Semarang bamula wayah ada lakian urang Cina bangaran Tjoa Thay Joe datang wan bapadah handak badiam wan bagana di Semarang, Jawa Tengah. Di Semarang, lalu inya mamilih handak mambuka usaha makanan has Cina, yakni makanan palangkap nang isiannya daging babi duwa rabung. Sahdan, Tjoa Thay Joe badapat lawan bibinian asli Jawa yakni Wasih. Kabalujuran, Wasih juwa badagang makanan nang mahirip lawan ampun Tjoa Thay Joe, tagal balainan, usaha makanan Wasih tagasnya baisi kantang duwa hundang nang angihnya manis.

Ayungannya, buhannya badua kada basaing, *malah* saling jatuh cinta wan hujungnya batajak sarubung. Imbahnya am, laki bini ini bakungsi dagangan buhannya. Kulimbit ranyah matan lumpia wayahini diubah jadi hundang atawa daging ayam nang bakambuh duwa rabung manis.

Ngaran lunpia atawa lumpia tiba matan ilun urang Hokkian, yakni "lun" atawa "lum" nang baarti lunak duwa "pia" nang artinya wadai. Panambayan, lumpia kada disanga, jadinya am sasuai lawan  maknanya, lumpia iya wadai nang linyak.

Ayungannya, puluran ngini dijaja di Olympia Park, iya pasar malam Walanda. Kada *disangka-sangka*, lumpia ulahan buhannya jadi kakatujuan urang pribumi duwa katurunan Cina. Usahanya sasain lawas sasain baganal wan maju, sampai diwariskan ka anak-anak buhannya, yaitu Siem Gwan Sing, Siem Hwa Noi nang mambuka cabang di Mataram duwa Siem Swie Kiem nang manarusakan usaha lumpia warisan abahnya di Gang Lombok no.11

## Itihi juwa

* Popiah
* Lumpia semarang
* Sumpia

## Jujuhutan
Tahu pong

**Tahu pong** adalah puluran sasangaan matan Semarang, Indunisia nang tagasnya tahu basanga nang luarnya karing lawan kada baisi. Tahu pong rancak tu dimakan duwa sambal patis, kicap, acar lobak, lawan lombok parawit.

## Ngaran
Ngaran Tahu pong tiba matan tagas makanan naya nang *kopong* marga mamakai tahu nang kada baisi. Tahu pong lamun dalam budaya Cina disambat juwa ***tau pok***. Panciri tahu pong adalah *menggembung* wayah panas lawan pacangan bamiris bagimitan lamun hudah parak dingin.

'Pong' diparkiraakan tiba matan kuyaan 'kopong', nang baarti puang. Tagal ada juwa nang manyambat tiba matan kuyaan 'peng' (disambat beng) lawan dalam ilun urang Hokkian babunyi 'phong' nang baarti *menggelembung*.

## Cara bamasak
Tahu pong dimasak duwa cara disanga dalam minyak nang manggurak. Cara manyanga tahu nang kopong ngini nang maulah luar tahu (kulimbit) karing lawan ranyah. Tahu pong rancak disajikan wayah panas lawan gimbal hundang lawan sambal patis, sambal kicap, acar lobak atawa lombok parawit.

## Pranala luar

* Resep tahu pong dari Kompas.com

## Itihi juwa

* Tahu tek
* Tahu gejrot
* Tahu bulat
* Tahu bakso
* Tahu campur
* Tahu brontak
* Tahu walik
* Tahu aci

## Jujuhutan
Institut Agama Hindu Negeri Tampung Penyang Palangka Raya

**Institut Agama Hindu Negeri Tampung Penyang** atawa nang disingkat **IAHN-TP Palangka Raya** ialah sabuting lambaga pandidikan tinggi agama Hindu lawan Kaharingan nang baandakan di Kuta Palangka Raya, Kalimantan Tangah, Indunisia. Pambarian ngaran "Tampung Penyang" surang diambil matan istilah basa Sangiang yaitu tumatan kuyaan *Tampung* nang maknanya parkumpulan lawan kuyaan *Penyang* nang maknanya sumangat, sumangat barsatu. IAHN-TP Palangka Raya disahakan bardasarakan Paraturan Prisidin No 31 Tahun 2018.

## Sajarah
Kisah mula berdirinya IAHN Tampung Penyang Palangka Raya :

## Fakultas
**Program sarjana (S1)**

## Pascasarjana
**Program magister (S2)**

## Jujuhutan
Naga

**Naga** ngitu marupakan mahkluk mitologis nang baisi ciri manyarupai reptil, nang cungul di banyak kisah rakyat matan babagai budaya di dunia. Kaparcayaan urang lawan naga lain-lain di satiap dairah. Bubuhan ahli parcaya amun naga ngitu kamungkinan ganal gambaran matan buhaya, makanya binatang ngini manjadi paawalan gambaran naga timur modern.

## Itimulugi
Istilah "naga" ngitu marupakan kata sarapan nang ba'asal matan basa Sanskerta, yaitu nāgá (नाग) nang artinya "ular kobra", nang asalnya matan panyabutan gasan ular kobra Hindia (Naja naja).

## Diskripsi
Sacara umum, naga ngitu dikenal urang sabagai makhluk nang *superior* (unggul) nang bantuknya manyarupai tadung, kadang kawa jua manyamburakan api. Inya hidup di sabarataan tampat (banyu, darat, udara). Walaupun gambaran bantuknya bamacam-macam, tapi sacara umum makhluk ngitu digambarakan sabagai makhluk nang sakti.

### Manurut Budaya Barat
 
Naga di dunia Barat itu digambarakan sabagai monster atawa kadal ganal, baisi sayap, batanduk, batis ampat bigi, wan kawa manyamburakan api, hidupnya di guha. Naga di dunia Barat ngini rajin cagar marusak wan bakawan lawan kakuatan gelap. Inya dicitra'akan sabagai tokoh jahat nang musti dimusnahakan. Seseorang kawa mandapat galar pahlawan atawa ksatria amun kawa mambunuh naga.

### Manurut Budaya Timur

Di budaya Timur, naga itu biasanya digambarakan kada basayap, batisnya ampat, bantuknya nangkaya ular nang ganal banar, langkap lawan tanduk, sungut, wan kuku. Inya jua dianggap sabagai sosok nang bijaksana wan agung kaya dewa. Naga versi budaya Timur (tautama di Tiongkok) ngini, dianggap baisi sifat nang baik amun inya tarus dihurmati, sarta dianggap sabagai lambang kakuatan alam, tautama angin topan.

### Manurut Budaya Indunisia
Naga manurut pandangan kabanyakan urang Indunisia, dianggap sabagai lambang dunia bawah. Sabalum Jaman Hindu (Neolithicum), di Indunisia ada anggapan amun dunia ngini dibagi jadi dua bagian, yaitu dunia bawah wan dunia atas, wan kadua-duanya baisi sifat nang batantangan.
Jumbatan Tumbang Nusa

**Jumbatan Tumbang Nusa** atawa dipinandui jua lawan **Jalan Layang Tumbang Nusa** yaitu rangkaian jumbatan layang nang baisi panjang 10,5 pal nang diulah di atas tanah gambut nang dialili lawan anak Sungai Kahayan nang ligar baandak di Kampung Tumbang Nusa, Kacamatan Jabiren Raya, Kabupatin Pulang Pisau, Kalimantan Tangah. Jumbatan ngini jadi jalan nang mahubungakan antara Kuta Palangka Raya lawan Kuta Banjarmasin.

## Sajarah
Bahari, arus lalu lintas jalan raya di jumbatan ngini suah pagat maraga musim hujan, mahaur arus lalu lintas panumpang wan barang antara 2 indung banua parupinsi.

## Disain
Sakira kada kajadian pagat lagi, pamarintah baidabul maulah jumbatan layang di andakan ngini mamakai *model* paninggi jalan batinggi 3 m sakira wayah musim hujan ruas jalan kadada kacalapan pulang. *Desainnya* mahirip lawan nang dipakai sagan konstruksi Jalan Tol Profesor Dr. Sedyatmo di Jakarta.

## Jujuhutan
Sungai Rungan

**Sungai Rungan** atawa **Sungai Dayak Halus** ialah batang banyu nang ada di Kalimantan Tangah nang muaranya di Sungai Kahayan. Sungai Rungan ngini anak Sungai Kahayan wan baisi panjang 86,25 km. Batang banyu ngini maliwati dua kabupatin/kuta yaitu Kuta Palangka Raya wan Kabupatin Gunung Mas.

## Jajuhutan
Festival Budaya Isen Mulang

**Festival Budaya Isen Mulang** (FBIM) ialah acara aruh tahunan nang rancak digawi di Kuta Palangka Raya dalam rangka manyambut Hari Jadi Prupinsi Kalimantan Tangah di bulan Mai. 

Wayah tahun 2017, FBIM panambayan digawi di luar Kuta Palangka Raya, yakni di Sampit, habis nitu wayah tahun 2018 diadakan di Kuala Kapuas. Rahatan tahun 2019, FBIM diadakan pulang di Palangka Raya, tapi pas bulan Juni maraga bulan Mai tahun ngitu tapaimbai duwa bulan puasa.

*Isen Mulang* amun di basa Dayak Ngaju artinya “pantang mundur” wan masuk dalam gawian tahunan Dinas Pariwisata Palangkaraya. Tujuannya malihatakan lawan maminandui urang luar parihal bamamacam budaya sa-Kalimantan Tangah nang digawi dalam kagiatan baramain.

Acara ngini *rutin* digawi saban tahun. Isinya ngitu bamamacam acara budaya, nangkaya Turai Balogo, Turai Manewang, Manetek, Manyila Kayu, Turai Karungut, Sepak Sawut, Besei Kambe wan nang lainnya.

Ada jua *pameran produk-produk* unggulan nang diumpati banyak dairah di Indunisia dalam Kalteng Expo. Kalteng Expo ngini jadi wadah gasan mamparkanalakan ulahan *pengrajin* dairah, UMKM lawan Koperasi nang jadi mitra binaan matan BUMN/BUMD wan perusahaan ganal swasta nang ada di Kalimantan Tangah.

## Jadwal FBIM
* 2007: 19–24 Mai
* 2008: 19–24 Mai
* 2009: 19–24 Mai
* 2010: 19–23 Mai
* 2011: 19–24 Mai
* 2012: 19–24 Mai
* 2013: 18–24 Mai
* 2014: 18–23 Mai
* 2015: 18–24 Mai
* 2016: 18–23 Mai
* 2017: 19–22 Mai di Sampit
* 2018: 2–6 Mai di Kuala Kapuas
* 2019: 17–24 Juni di Palangka Raya
* 2020: Kadada maraga pandemi COVID-19
* 2021: Kadada maraga pandemi COVID-19
* 2022: 17–22 Mai di Palangka Raya
* 2023: 17–27 Mai di Palangka Raya
* 2024: 18–24 Mai di Palangka Raya
* 2025: 17–23 Mai di Palangka Raya

## Jajuhutan
Jumbatan Kahayan

Jumbatan Kahayan marupakan jumbatan nang mambalah Sungai Kahayan di Kota Palangka Raya, Kalimantan Tengah, Indonesia. Jumbatan ngini panjangnya 640 meter lawan lebar 9 meter, tadiri matan 12 lintasan lawan lintasan khusus sapanjang 150 meter pada jalur parjalanan sungai.

## Sejarah
Jumbatan ngini partama kali diulah di tahun 1995 lawan tuntung di tahun 2001, diresmikan ulih Presiden Megawati Soekarnoputri di tanggal 13 Januari 2002. Jumbatan Kahayan manghubungakan pusat Kota Palangka Raya lawan Kelurahan Pahandut Seberang lawan tambus ka Kabupaten Pulang Pisau, Kabupaten Gunung Mas, Kabupaten Kapuas, Kabupaten Barito Selatan, Kabupaten Barito Utara wain lain-lain.
Mahmoud Darwish

**Mahmoud Darwish** (: محمود درويش, 13 Marit 1941 - 9 Agustus 2008) yaitu saurang panyair wan panulis Palistina nang suah mandapatakan babagai panghargaan gasan karya sastranya wan suah dijadiakan pujangga nasiunal Palistina. Di dalam karya ulahannya, Palistina jadi kiasan gasan hilangnya Surga, kalahiran wan kabangkitan, wan parampasan wan pangasingan. Sidin dipinandui maraga mangarmasakan wan mangambakan "tradisi puisi pulitik wan Islam, lalakian nang bagawi nang gawiannya jadi puisi".

## Buku nang tarkanal
* *[[Mural]]*
* *[[Almon nang makar wan hal-hal lainnya]]*

## Jujuhutan


## Pranala luar

* 
* IDENTITY of the SOUL Diarsipkan 2011-05-25 di Wayback Machine.
* Essay on Mahmound Darwish at Thought Catalog 
* FAQ on Mahmoud Darwish at the Institute for Middle East Understanding Diarsipkan  Wayback Machine.
* Hommage to Mahmoud Darwish Diarsipkan 2008-12-11 di Wayback Machine. Program radio sajam dari Voices of the Middle East Diarsipkan  Wayback Machine.
* Pembahasan Roundtable on Mahmoud Darwish at the Institute for Middle East Understanding Diarsipkan 2008-12-01 di Wayback Machine.
* Puisi Darwish
* Petri Liukkonen. "Mahmoud Darwish"nang kaya gini. Buku wan panulis
* Short biography, two poems and one excerpt at Fence Diarsipkan   Web Archives
* Lima puisi Darwish di Poemhunter.com
* Seven Darwish poems at a GeoCities fansitedi geocities.comKasalahan: URL arsip kada diketahui  (diarsipakan pado 20090803210409) 
* Poem of Darwish in a light projection of artist Jenny Holzer in London Diarsipkan 2007-02-20 di Wayback Machine.
* Puisi ulih Darwish di ''Virginia Quarterly Review'' 
* Khalil Sakakini Cultural Centre  Diarsipkan 2008-09-20 di Wayback Machine.
* Poets.org Diarsipkan  Wayback Machine. *Di Yerusalem*
* Poets.org Diarsipkan 2008-05-13 di Wayback Machine. *Aku kada termasuk di sana*
* Poems Found In Translation another translation of I belong there*Aku jua di sana*
* Video di YouTube Mahmoud Darwish - Abiroun
* Marcel Khalife.com  Diarsipkan 2006-05-24 di  Oh My Father, I am Yusif
* Mahmoud Darwish's Last Volume of Poetry: A Palestinian Throws the Dice Diarsipkan  Wayback Machine.
Taman bamain

**Taman bamain** marupakan tampat/area di luar atawa di dalam ruangan nang dirancang khusus gasan kakanakan bamain wan ba'interaksi lawan lingkungan bubuhan nya sacara aman wan manyanangkan. Rancaknya taman bamain ngini baisi macam-macam kaulinan wan pakakas bamain nangkaya ayunan, seluncuran, jungkat-jungkit, wan struktur gasan mamanjat. Taman bamain rancak jua dilangkapi lawan lantai nang lambut, nangkaya rumbah sintétis atawa karét, gasan mangurangi risiku calaka lamun kakanakan gugur. Taman bamain ngini rancak jua baisi téma tartantu, nangkaya téma alam, téma laut, atawa téma binatang, gasan maulah pangalaman bamain labih manarik gasan kakanakan. Sapalih taman bamain jua dilangkapi lawan fasilitas tambahan nangkaya wadah duduk gasan urang tuha, fasilitas jamban, wan wadah bajual makanan wan minuman.

Taman bamain kawa ditamukan di bamamacam tampat nangkaya di tangah kuta, sakulah, komplék parumahan, wan pusat pabalanjaan, bahkan di rumah sakit.

## Lihati Jua
* Taman Banyu

## Rifirinsi